Kšešuvo cistersų abatija

**Kšešuvo cistersų abatija** – tai Lenkijos architektūros paminklas, kuriam 2004 m. gegužės 1 d. buvo suteiktas Lenkijos istorijos paminklo statusas.

## Istorija
1242 m. Henriko II Pamaldžiojo našlė Ona įkūrė Kšešuve benediktinų parapiją ir pakvietė į parapiją atvykti benediktinus iš Rytų Čekijos. Dėl nežinomų priežasčių šis ordinas Kšešuvą paliko 1289 m. 1292 m. kunigaikštis Boleslavas I Rustūsis atidavė 14 kaimų ir Liubavkos miestą cistersų vienuoliams iš Henrykuvo.

1414–1426 m. husitų karų metu vienuolynas buvo suniokotas. Nuo 1741 m., kai Prūsija užėmė Sileziją, prasidėjo laipsniška abatijos sekuliarizacija, o iki šiol vienuolynui priklaususi bažnyčia tavo parapijine.

1919 m. apleistame vienuolyne įsikūrė iš Prahos ištremti benediktinai. 1924 m. popiežius Piusas XI suteikė vienuolynui abatijos statusą.

1940 m. rugsėjo 3 d. vienuolyną užėmė Trečiojo Reicho valdžia, o benediktinai buvo priversti palikti savo namus. Dalis jų gavo šaukimus į kariuomenę, 14 mirė karo metu. II pasaulinio karo pabaigoje pastatuose buvo paslėptos Berlyno Prūsijos bibliotekos kolekcija, kurią vėliau perėmė Jogailos universiteto biblioteka. 1946 m. vienuolyne įsikūrė seserys benediktinės.

## Vienuolyno kompleksas
Visą vienuolyno kompleksą sudaro: Švč. Mergelės Marijos ėmimo į dangų bazilika, vienuolynas, sodas, Šv. Juozapo brolijos bažnyčia, abato svečių namai bei pagalbiniai pastatai. Iš pradžių buvo pastatyta romaninė bažnyčia, kuri buvo pašventinta 1292 m.

### Švč. Mergelės Marijos ėmimo į dangų bazilika
Švč. Mergelės Marijos ėmimo į dangų bazilika – barokinė Cistersų abatijos bažnyčia, pastatyta 1728–1375 m. Mažosios bazilikos titulas jai buvo suteiktas 1998 m.

Ant portalo ir fasado matomos Prahos skulptoriaus Ferdinando Brokofo darbai. Vidus – rokoko stiliaus, stales ir vargonus papuošė skulptorius Anton Dorazil, freskas kūrė Georg Wilhelm Neunhertz, paveikslus – Michael Leopold Willmann, Petr Brandl ir kt.

Ši bazilika – Marijos šventovė. Joje yra seniausias Lenkijoje Marijos paveikslas, vaizduojantis Madoną su Kūdikiu, datuojamas XIII a. I pus. Jį tikriausiai bažnyčiai padovanojo vienas iš vienuolyno fundatorių – kunigaikštis Bolko I Rustūsis. Gailestingosios Dievo Motinos paveikslą, kartais vadinamą *Sudetų karaliene*, 1997 m. birželio 2 d. Legnicoje karūnavo popiežius Jonas Paulius II.

Už presbiterijos yra Svidnicų Piastų mauzoliejus – čia buvo XIV a. palaidoti kunigaikščiai Boleslavas I ir Boleslavas II.

## Galerija

Vaizdas:Krzeszów, Dom Opata (Aw58).JPG|Abato namai
Vaizdas:Krzeszów, kościół pw. św. Józefa (Aw58).JPG|Šv. Juozapo bažnyčia
Vaizdas:A 2056 913 z 31.07.1961 Kościół pomocniczy św. Józefa Krzeszów 3.jpg|Šv. Juozapo bažnyčios vidus
Vaizdas:Organy-krzeszow.jpg|Šv. Juozapo bažnyčios vargonai
Vaizdas:Ambona-krzeszow.jpg|Šv. Juozapo bažnyčios sakykla
Vaizdas:Krzeszów, cmentarz klasztorny (Aw58).JPG|Vienuolyno kapinės
Vaizdas:Krzeszów, groby na cmentarzu klasztornym -Aw58- 5 września 2010 r..JPG|Vienuolyno kapinės
Vaizdas:Krzeszów, wieże bazyliki (Aw58).JPG|Bazilikos bokštai
Vaizdas:Opactwo-krzeszow.jpg|Bazilikos fasadas
Vaizdas:Krzeszow100.jpg|Bazilikos fasado skulptūros
Vaizdas:Krzeszów - kościół - ołtarz główny.jpg|Bazilikos pagrindinis altorius
Vaizdas:Krzeszów, organy -12 IV 2009 r..jpg|Bazilikos vargonai
Vaizdas:592200 dolnośląskie Krzeszów kościół Wniebowzięcia 14.JPG|*Sudetų karalienės* paveikslas
Vaizdas:Krzeszów, bazylika, Wnibowzięcie NMP, obraz w ołtarzu głównym autorstwa P. Brandla (Aw58).JPG|Bazilikos pagrindinio altoriaus paveikslas (autorius – P.Brandl)


## Šaltiniai

## Nuorodos

* Oficialus Cistersų abatijos Kšešuve el. puslapis
* Vaizdas iš paukščio skrydžio 
* Virtualus turas po baziliką